Diari Oficial de la Generalitat Valenciana


Sumari del DOGV 7415, del 02-12-2014 (2014/10674)

RESOLUCIÓ de 3 de novembre de 2014, de la Direcció General d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc de tresoreria de l'Ajuntament de València.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7415

Data del DOGV
:   02-12-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/10714


Data del document
:   03-11-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * concurs administratiu

RESOLUCIÓ de 3 de novembre de 2014, de la Direcció General d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc de tresoreria de l'Ajuntament de València. [2014/10075]  
Efectuada per la resolució de l'Alcaldia número Z-932 de l'Ajuntament de València, de 3 d'octubre de 2014, la convocatòria per a la provisió pel sistema de lliure designació del lloc de tresoreria d'esta corporació, i aprovades les seues bases, de conformitat amb allò que disposa l'article 92.6 bis de la Llei 7/1985, de 2 d'abril, reguladora de les Bases de Règim Local, en la redacció que fa la Llei 27/2013, de 27 de desembre, de racionalització i sostenibilitat de l'Administració local, en l'article 172 de la Llei 8/2010, del 23 de juny, de la Generalitat, de Règim Local de la Comunitat Valenciana, i en l'article 28 del Reial Decret 1732/1994, de 29 de juliol, sobre provisió de llocs de treball a funcionaris d'administració local amb habilitació de caràcter nacional, resolc:  
  
Primer  
Donar publicitat a la convocatòria per a la provisió pel sistema de lliure designació del lloc de tresoreria de l'Ajuntament de València, i en les bases que l'han de regir relacionades en l'annex d'esta resolució.  
  
  
Segon  
La convocatòria i les bases a les quals es referix esta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, així com el que disposa la Llei 29/1998, de 13 de juliol, reguladora de la jurisdicció contenciosa administrativa.  
  
València, 3 de novembre de 2014.- El director general d'Administració Local: Vicente Saurí Martí.  
  
  
ANNEX  
Bases que han de regir la convocatòria per a la provisió reglamentària del lloc de treball de tresoreria entre funcionaris d'Administració local amb habilitació de caràcter nacional, subescala d'intervenció-tresoreria  
  
Primera. Objecte  
Les presents bases tenen per objecte regir la convocatòria a efectuar per l'Alcaldia per a cobrir pel sistema previst en l'article 92. 6 bis de la Llei 7/1985, de 2 d'abril, reguladora de les Bases del Règim Local, article 27 i següents del Reial Decret 1732/1994, de 29 de juliol, sobre provisió de llocs de treball dels funcionaris d'Administració local amb habilitació de caràcter nacional, segons la redacció atorgada pel Reial Decret 834/2003, de 27 de juny, i article 47 i següents del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, del següent lloc reservat a funcionaris d'Administració local amb habilitació de caràcter nacional:  
  
Denominació: tresorer  
  
Segona. Característiques del lloc  
1. El lloc a cobrir es troba inclòs en la relació de llocs de treball aprovada per la Junta de Govern Local en sessió celebrada el dia 27 de desembre de 2013 i publicada en el Butlletí Oficial de la Província de València número 21, de 25 de gener de 2014, l'última actualització de la qual va ser publicada el 14 d'agost de 2014, en el BOP de València número 192.  
2. El complement de destinació assignat al lloc és el corresponent al nivell 30 i el seu sistema de provisió, el de lliure designació, extrems recollits en l'esmentada relació de llocs.  
3. El complement específic anual fixat per al lloc està concretat per a 2014 en 59.735,48 ?.  
  
Tercera. Requisits  
1. Serà requisit per a concórrer a la convocatòria i poder exercir el lloc, cas de ser nomenat, estar integrat en la subescala d'intervenció-tresoreria.  
2. No obstant això, també podran concórrer els funcionaris no integrats en atenció a allò que s'ha previst per la disposició transitòria primera número 2.f del Reial Decret 1174/1987, de 18 de setembre, sobre règim jurídic dels funcionaris d'Administració local amb habilitació de caràcter nacional.  
  
Quarta. Convocatòria  
La convocatòria serà aprovada per l'Alcaldia i remesa a la Direcció General d'Administració Local de la Conselleria de Presidència i Agricultura, Pesca, Alimentació i Aigua, per a la seua íntegra publicació en el Diari Oficial de la Comunitat Valenciana i remissió al Ministeri d'Hisenda i Administracions Públiques, qui disposarà la seua publicació en extracte de la convocatòria en el Boletín Oficial del Estado.  
  
Quinta. Sol·licituds  
1. Les sol·licituds es dirigiran a l'Alcaldia dins dels quinze dies naturals següents al de la publicació de l'extracte de la convocatòria en el BOE.  
2. A més del contingut mínim previst en l'article 70.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el mateix sol·licitant, així com la seua destinació.  
3. A la instància s'acompanyarà la documentació que, a juí del sol·licitant, es considere pertinent amb vista a demostrar la seua idoneïtat per a ocupar el lloc convocat.  
  
Sexta. Nomenament  
1. Conclòs el termini de presentació de sol·licituds i els informes previs de la secretaria i altres que a bé tinga demanar, l'Alcaldia procedirà, si és el cas, i després de constatar la concurrència dels requisits exigits en estes bases, a dictar la resolució corresponent en el termini d'un mes.  
2. La resolució serà suficientment motivada i recollirà, en tot cas, la concurrència dels requisits exigits, així com els criteris aplicats sobre la idoneïtat de l'aspirant nomenat. D'este acord es donarà trasllat a la Direcció General d'Administració Local de la Generalitat Valenciana i òrgan competent del Ministeri d'Hisenda i Administracions Públiques, al qual correspondrà l'anotació en el registre corresponent i la seua publicació en el BOE.  
  
Sèptima. Presa de possessió  
Els terminis possessoris seran els mateixos que els establits per als funcionaris d'Administració local amb habilitació de caràcter nacional nomenats en virtut del procediment de concurs.  
  
Octava. Normativa supletòria  
En allò que no preveuen les presents bases, serà aplicable el capítol V del Reial Decret 1732/1994, de 29 de juliol, l'article 48 del Decret 32/2013, de 8 de febrer, del Consell i les prescripcions corresponents del Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat per Reial Decret 364/1995, de 10 de març.  
  
  
Novena. Impugnació  
Contra les presents bases, que són definitives en via administrativa, i de conformitat amb el que establix la llei reguladora del règim jurídic de les administracions públiques i del procediment administratiu comú, i la llei reguladora de la jurisdicció contenciosa administrativa, podran els interessats interposar un dels recursos següents:  
a) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes a comptar de l'endemà de la seua publicació en extracte de la convocatòria en el BOE.  
Si transcorre un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i es podrà interposar un recurs contenciós administratiu, davant del jutjat contenciós administratiu en el termini de sis mesos.  
  
b) Recurs contenciós-administratiu davant del Jutjat Contenciós Administratiu de València, dins del termini de dos mesos des de l'endemà de la publicació en extracte de la convocatòria en el BOE.  
  
Tot això, sense perjuí que es puga exercitar qualsevol altre recurs o acció que s'estime pertinent.